Ruello (fruita)

Iste articlo tracta sobre os ruellos de fruita. Pa atros emplegos de ruello, se veiga Ruello (desambigación).
O ruello (d'o latín <ROTŪLU, «rodet») ye o nombre popular con o cual se conoix, en aragonés, a parte mas dura en l'interior de bels fruitos comestibles, en especial os de tipo drupa, que corresponde con a parte coriacia d'o endocarpio y a simient. En a fruita de consumo humano ye de regular, en chunto con a pela, una parte pa refús.

Anque ye o nombre tipico d'o endocarpio d'as drupas comestibles, como en o caso d'o presiego u o mango, en cualques fruitos d'atros tipos que tienen simients relativament voluminosas y no comestibles, como a niespola (un pomo) u l'aguacate (una baya), ixa tamién recibe o nombre de ruello.

 Fruitas con ruello 

Bels eixemplos populars de fruitas que contienen un ruello son:
L'alberche.
O presiego.
A cerolla.
A ceresa.
L'almendra dulce.
O mango.
L'aguacate.
A oliva.

 Se veiga tamién 

Pepa.
Abridor.

Categoría:Morfolochía d'o fruito